cyanic-selkie/wikianc huggingface dataset:
AFI’s 100 Years…100 Movies
AFI's 100 Years…100 Movies er en liste over de 100 viktigste spillefilmene fra USA ifølge det amerikanske filminstituttet (American Film Institute – AFI). Listen ble stemt fram i en undersøkelse med 1500 filmkritikere, filmhistorikere og fagfolk fra filmbransjen. Det var tilsammen 400 nominerte spillefilmer. AFI lanserte en liste med sju kriterier som de stemmeberettigede måtte ta hensyn til når de skulle stemme. AFI's 100 Years...100 Movies var den første av instituttets filmlister.
Administrerende direktør Jean Picker Firstenberg sa at «AFI har identifisert 100 filmer som satte standarden og viser fortreffeligheten til det første århundret i amerikansk filmbransje. Filmer er en intens personlig opplevelse, og denne listen vil sikkert skape mange meninger og diskusjoner. AFI ønsker denne dialogen velkommen og håper å oppnå mer aktelse, respekt og forståelse for denne viktige amerikanske kunstformen.»
AFI har presentert to versjoner av listen: den første i 1998 og en ny, oppdatert versjon i 2007.
1998
Listen ble presentert 16. juni 1998 av det amerikanske filminstituttet i en CBS-sending produsert av Gary Smith. Alan Bergman, Marilyn Bergman og Marvin Hamlisch vant en Primetime Emmy Award for låten «A Ticket to Dream», som de skrev til TV-programmet. I ukene som fulgte sendte TV-kanalen Turner Network Television ti TV-spesialer på én time hver som gikk i dybden på de utkårede filmene. Skuespillerne Jodie Foster, Richard Gere og Sally Field var programledere for sendingene, mens James Woods var forteller. CBS-sendingen ble utgitt på DVD 28. september 1999, og TNT-spesialene 22. august 2000. De har siden gått ut av produksjon på grunn av restriksjoner på lisensen. De 100 utkårede filmene fikk også nye videoutgivelser med egne AFI-etiketter.
2007
I januar 2007 offentliggjorde det amerikanske filminstituttet planer om en ny, oppdatert liste som blant annet skulle inkludere nye filmer fra det siste tiåret. Filminstituttets daværende administrerende direktør Jean Picker Firstenberg sa at målet var «å dokumentere filmhistorien så hensiktsmessig som mulig» og at en ny, oppdatert liste var avgjørende for å oppnå dette. «Det amerikanske filminstituttet er stolt av å foreta denne avstemningen hvert tiår for å markere disse kulturelle perspektivene som stadig er i forandring – og fortsette å tiltrekke nye generasjoner til amerikanske filmklassikere.»
Den oppdaterte listen ble presentert 20. juni 2007 i en CBS-sending produsert av Dann Netter og Bob Gazzale. Morgan Freeman var programleder. TV-programmet ble nominert til to Primetime Emmy Awards for beste dokumentar- eller faktaspesial og beste TV-klipp for et faktaprogram. Fire filmer som ble utgitt etter den første kåringen, ble lagt til i den nye listen: Ringenes herre: Ringens brorskap (50. plass), Redd menig Ryan (71. plass), Titanic (83. plass) og Den sjette sansen (89. plass).
Kriterier
AFI lanserte en liste på sju kriterier som velgerne måtte ta hensyn til når de skulle stemme.
Endringer
23 filmer som sto på listen fra 1998 nådde ikke opp i den nye kåringen i 2007:
Fire filmer som ble utgitt mellom 1996 og 2006 ble lagt til i 2007:
19 filmer som var produsert før 1996 ble valgt inn i 2007:
Josh Lucas
Han har spilt i filmer som You Can Count on Me, A Beautiful Mind, Sweet Home Alabama, Hulk, Secondhand Lions, Stealth, An Unfinished Life, Glory Road, Poseidon, Management, Life as We Know It, The Lincoln Lawyer, J. Edgar, Red Dog, Breakthrough og The Forever Purge.
Hans TV-roller omfatter The Firm, The Mysteries of Laura og Yellowstone.
Anne Herdorf
Anne-Cathrine Herdorf (født 10. juli 1967 i København, Danmark) er en dansk sanger, skuespiller og sykepleier, som fikk sitt musikalske gjennombrudd i 1987, da hun representerte Danmark i Eurovision Song Contest med «En lille melodi», som ble nummer fem. Herdorf har medvirket i filmer, operetter og revyer. I 1992 var hun programleder for den danske Melodi Grand Prix-finalen sammen med Anders Frandsen. Anne Herdorf jobbet som sykepleier på Gentofte sykehus frem til 2010.
Diskografi
Anne Herdorf har gitt ut følgende singler og album:
Herdorf har medvirket på følgende utgivelser:
Robertprisen for årets ikke-engelskspråklige film
Robertprisen for årets ikke-engelskspråklige film (orig. Årets ikke-engelsksprogede film) tidligere Robertprisen for årets ikke-amerikanske film og Robertprisen for årets utenlandske film, er en filmpris som utdeles av Danmarks Film Akademi ved den årlige Robertfesten. Den har blitt utdelt årlig siden 1984, bortsett fra i 2008.
Bulgarias ambassade i Oslo
Bulgarias ambassade i Oslo er Republikken Bulgarias diplomatiske representasjon i Norge, i Tidemands gate 11.
Jack Oliver
Jack Oliver (født 4. januar 1991) er en britisk vektløfter som konkurrerer i -77 kg. Han representerte landet sitt under Sommer-OL 2012 i London, der han kom på 10.-plass.
Den indoaustralske kontinentalplaten
Den indoaustralske kontinentalplaten er et overordnet navn for to tektoniske plater: Den australske platen og Den indiske platen. De to platene fusjonerte for 50–55 millioner år siden. Før da beveget de seg uavhengig av hverandre. På platen hviler Australia og det omliggende verdenshav. Platen utbrer seg mot nordvest og omfatter også det indiske subkontinent og de omliggende vannmasser.
Den beveger seg 2,6–7 cm i nordøstlig retning i året.
Olav Strømme
Olav Strømme (født 20. november 1909 i Ørsta, død 15. mai 1978 i Oslo) var en norsk kunstner. Han var brorsønn av kunstnerne Karl Straume og Rasmus Strømme og far til Tove Strømme.
Olav Strømme studerte ved Statens kunst- og håndverksskole i 1930–1931. Deretter var han i et halvt års tid elev av Axel Revold ved Statens kunstakademi.
Han deltok på Verdensutstillingen i Paris i 1937, der han vakte oppmerksomhet, og hadde sin første separatutstilling i 1938.
Strømme var en foregangsmann i utviklingen av det abstrakte maleri i norsk kunst. På utstillingen Kunst og ukunst i Oslo under andre verdenskrig ble verk av Strømme utstilt som eksempel på kunst som nazistene fordømte.
I 1963 representerte han Norge på biennalen i São Paulo, Brasil. Samme år ble han utnevnt til ridder 1. klasse av St. Olavs Orden.
I Lilleborg kirke i Oslo henger Strømmes altertavle Kristus og verden.
Jordskjelvet i Ludian 2014
Jordskjelvet i Ludian i 2014 rammet fylket Ludian nord i provinsen Yunnan i Folkerepublikken Kina, med en momentmagnitude på 6,1 den 3. august. Det ble drept minst 589 mennesker og over 2,000 ble skadet og tre er savnet. Over 80,000 hus ble ødelagt og 124,000 skadet.
Ifølge United States Geological Survey fant jordskjelvet sted 11 km nordvest for Wenping (文屏), klokken 16.30 lokal tid (08.30 UTC).
Skjelvet utløste en del av den spenningen som bygger seg opp mellom den indoaustralske kontinentalplate og den eurasiske kontinentalplate.
Ludian ligger i en utløper av provinsen Yunnan mellom provinsene Sichuan og Guizhou, og ble da - skjønt vesentlig svakere - merket også der.
Vikinggraven ved Ridgeway Hill
Vikinggraven ved Ridgeway Hill var en massegrav nær Weymouth i Dorset, England. Graven besto av en grop med 54 skjeletter og 51 hoder av skandinaviske menn som har blitt henrettet en gang mellom 910 og 1030 e.Kr. Mennene antas å ha blitt henrettet av lokale angelsaksere. De lemlestede skjelettene ble oppdaget av arkeologer i juni 2009, og deres identitet og omtrentlige aldere er senere bekreftet ved hjelp av rettsmedisinske analyser. Selv om de umiddelbare omstendighetene rundt dødsfallene er ukjent, skjedde drapene i en tid med konflikt mellom de innfødte angelsakserne og vikingene, og det har blitt antydet at vikingene hadde blitt fanget under et raid i anglosaksisk territorium.
Funn av gravplassen
I september 2008 begynte arkeologer fra Oxford Archaeology å grave ut langs ruten for en planlagt motorvei (A354) i forkant av et prosjekt som skal bedre adkomsten til Weymouth og Isle of Portland. Prosjektet var kontroversielt i og med at veien går gjennom et verneverdig område av historisk og økologisk betydning. De arkeologiske undersøkelsene var et av de største utført i Dorset på mange år og dekker et område på rundt 50,000 kvadratmeter. I juni 2009 kunngjorde arkeologene at de hadde oppdaget en grop ved Ridgeway Hill som inneholdt 51 lemlestede skjeletter, med hodeskaller, ribbein og leggbein arrangert i separate hauger. Gropen lå i et nedlagt romersk steinbrudd, ved siden av det som var en hovedvei og sognegrense i anglosaksiske tider.
Forklaringer på henrettelsene
De døde mennene var alle i sin beste alder og de ble drept langt hjemmefra. Flere teorier har blitt fremmet for hvordan de endte opp på Ridgeway Hill. På tidspunktet for deres død var England åsted for konflikt mellom innfødte anglosaksere og invaderende vikinger. Det ble opprinnelig foreslått at mennene kunne ha vært saksere drept av vikinger eller av andre saksere, men de senere analysene har vist at mennene kom fra Skandinavia. Stedet for begravelsen er antatt å ha vært en formell plass, og det er mulig at drapene kan ha funnet sted foran et publikum. I National Geographics dokumentar «Viking Apocalypse» antyder Dr Britt Baillie at henrettelsene kan ha vært knyttet til St. Brice Day-massakren, eller at mennene ble henrettet av sine egne.
EM i hagleskyting 2018
EM i hagleskyting 2018 ble arrangert i Leobersdorf i Østerrike fra 31. juli til 12. august 2018.
Robert Byrne
Robert Byrne C.O. (født 22. september 1956 i Urmston ved Manchester i Lancashire i Storbritannia) er en engelsk katolsk prelat og emeritert biskop av bispedømmet ''Hexham and Newcastle.
Prest
Robert Byrne inntrådte 1980 Den hl. Filip Neris Oratorium, studerte ved King's College i London og ved Angelicum i Roma. og ble presteviet 5. januar 1985 av erkebiskopen av Birmingham, Maurice Couve de Murville. I 1993 kom han til Oxford for grunnleggelsen av et nytt oratorium, som han så ledet frem til 2011. Han var til samme tid fengselsprest i Oxford og Bullingdon. Fra 2011 var Byrne sekretær for Bispekonferansen for England og Wales' kommisjon for dialogen om enhet i troen og i kirken.
Hjelpebiskop i Birmingham
Pave Frans utnevnte ham den 15. mars 2014 til titulærbiskop av Cuncacestre og hjelpebiskop i Birmingham. Erkebiskopen av Birmingham, Bernard Longley, bispeviet ham den 13. mai samme år; medkonsekratorer var biskopen av Oakland i California, Michael Barber S.J., og hjelpebiskop Philip Pargeter (Birmingham).
Han etterfulgte den irskfødte biskop Séamus Cunningham.
Biskop Byrne var den første oratorianer som ble utnevnt til biskop i England siden 1874 da Edward Bagshawe ble utnevnt til biskop av Nottingham.
Biskop av Hexham og Newcastle
Den 4. februar 2019 utnevnte pave Frans ham til biskop av Hexham og Newcastle. Han ble innført i dette embede den 25. mars samme år.
Pave Frans innvilget den 12. desember 2022 hans førtidige avskjedssøknad; han var da 66 år gammel. Han kom med en uttalelse ved sin fratreden: Hans embedsplikter var blitt en byrde tyngre enn han kunne bære («become too great a burden to bear»).
Brasils ambassade i Oslo
Brasils ambassade i Oslo (portugisisk: ) er Forbundsrepublikken Brasils diplomatiske representasjon i Norge, i Sigurd Syrs gate 4.
Robert Byrne
Biskop av Hexham og Newcastle
Biskop Byrne var ikke den første europeiske katolske biskop som fratrådte i 2022 innen å ha nådd en sedvanlige pensjonseringsalder på 75 år. En tysk erkebiskop fratrådte 1. november og oppgav at han hadde «oppfylt og blitt ferdig med sine plikter», og noen år tidligere hadde pave Frans innvilget en 59 år gammel sveitsisk biskops avskjedsønske - han fortalte at «en indre utmattelse» hadde gjort embedet «umulig å bære» for ham.
Brasils ambassade i Oslo
Bygningen ble oppført som kontorbygg for A/S Klosterborg i 1992 ved arkitektkontoret Fosse & Aasen.
Robert Byrne
Biskop av Hexham og Newcastle
Byrne erklærte at han ønsket å vende tilbake til Oxford og det oratorianerfellesskap han der hadde tilhørt.
Den 22. januar 2023 skrev avisen The Guardian at Vatikanet etterforsket rykter om et sexparty ved St Mary's Cathedral. Under etterforskningen om biskop Byrnes fratreden skullle man ettergå meldinger om at en prest inviterte kirkebesøkende til et party i sin bolig ved siden av katedralen under covid-lockdown. Presten tok sitt eget liv fire dager etter at han fant ut at han var under politietterforskning for angivelig seksuelt misbruk av barn I et brev tilspilt The Sunday Times skrev erkebiskop Malcolm McMahon av Liverpool, som leder etterforskningen av omstendighetene rundt Byrnes fratreden at han var blitt bedt av pavens rådgivere å forberede en grundig rapport om hendelser i forkant til biskop Byrnes fratreden.
Episkopalgenealogi
Hans episkopalgenealogi er:
Kvalifisering til Håndball-EM 2020 for menn
Kvalifisering til Håndball-EM 2020 for menn startet 2. november 2016 og vil avsluttes sommeren 2019. 45 nasjoner konkurrerer om 21 ledige plasser, da vertsnasjonene Norge, Sverige og Østerrike er automatisk kvalifisert. Lag i trekningene er sortert etter plassering på EHFs nasjonsranking.
Første kvalifiseringsrunde
Trekningen for den første kvalifiseringrunden ble avholdt 24. juni 2016 i Wien, Østerrike. Vinnerne av gruppene vil gå videre til den andre kvalifiseringsrunden.
Ni av lagene som ikke avanserte fra første kvalifiseringsrunde i 2018 ble delt inn i tre grupper à tre lag. Det beste laget i hver gruppe avanserer til andre kvalifiseringsrunde i 2020.
Gruppe 1
Denne gruppen vil bli spilt som en turnering.
European IHF Trophy
Vinneren av denne turneringen vil kvalifisere seg til andre kvalifiseringsrunde.
Andre kvalifiseringsrunde
26 forhåndskvalifiserte lag sluttet seg til lagene som kvalifiserte seg fra første kvalifiseringsrunde. Disse 32 lagene ble fordelt i åtte kvalifiseringsgrupper, hvor de to beste i hver gruppe, pluss de fire beste gruppetreerene, kvalifiserer seg til EM-sluttspillet.
Trekningen for den andre kvalifiseringrunden ble avholdt 12. april 2018 i Trondheim, Norge.
Liste over Londons høyeste byggverk
Dette er en liste over Londons høyeste byggverk. I all hovedsak består listen av skyskrapere, men også en del andre typer byggverk er inkludert. Listen inkluderer også byggverk som blir ferdigstilt i 2014. Vær oppmerksom på at oppgitt høyde på mange av byggverkene varierer, alt etter kilde. Ved ulikhet er høyden oppgitt på Skyscrapercenter brukt i tabellen. Også oppgitt antall etasjer kan variere, avhengig av kilde.
Andrea Cassulo
Andrea Cassulo (født 30. november 1869 i Castelletto d'Orba i Piemonte i Italia, død 9. januar 1952 i Istanbul i Tyrkia) var en katolsk erkebiskop og pavelig diplomat. Han representerte Den hellige stol i Egypt, Canada, Romania og Tyrkia fra 1921 til 1952. Han var en betydelig skikkelse i katolsk motstand mot nazismen, og kjent for sin innsats for å berge jøder fra deportasjon og død i Holocaust.
Bakgrunn
Cassulo kom fra småstedet Castelletto d'Orba i bispedømmet Tortona. Han var sønn av Giuseppe Cassulo og Maria Massone.
Cassulo studerte hos Scolopi i Ovada og i Collegio San Giorgio i Novi Ligure, og ble prestestudent i bispedømmer Chiavaris presteseminar. Den teologiske utdannelsen fortsatte han frem til doktorgrad.
Prest
Cassulo ble presteviet i 1893 i Firenze.
Biskop
I 1914 ble han utnevnt til biskop av Fabriano e Matelica.
I 1921 ble han titulærerkebiskop av Leontopolis in Augustamnica.
Pavelig diplomat
Han var apostolisk delegat i Egypt fra 1921 til1927, og deretter apostolisk delegat i Canada fra 1927 til 1936.
Cassulo var pavelig nuntius i Romania under andre verdenskrig. Landet var aldri besatt av Nazi-Tyskland, men marskalk Ion Antonescu regjering tilpasset og allierte seg med Hitler, og samarbeidet med den nazistiske jødeutryddelsen.
Erkebiskop Cassulo gjorde i egenskap av pavens representant i landet en vesentlig innsats for å hjelpe forfulgte jøder. I 1944 roste hovedrabbineren i București erkebiskop Cassulo for hans innsats annet med ordene: «Den hellige stols generøse assistanse ... var avgjørende og effektiv. Det er vanskelig å finne de rette takkens ord for den varme og trøst vi erfarte på grunn av pavens omsorg, som skjenket sen stor sum for å lindre deporterte jøders lidelser — lidelser som var blitt beskrevet for ham av Dem etter Deres besøk til Transnistria. Romanias jøder vil aldri glemme disse historisk viktige fakta.»
Den britiske historikeren Martin Gilbert skrev at Cassulo «appellerte direkte til marskalk Antonescu om å begrense deportasjoner [av jøder til leirer i Transnistria] som var planlagt for sommeren 1942. Appellen ble ignorert; hundretusener av rumenske jøder ble sendt til Transnistria.»
Cassulo ble utnevnt til nuntius til Tyrkia den 3. juni 1947. Han døde den 9. januar 1952 av hjerteslag, rett etter et besøk hos den ortodokse patriarken Atenagoras. .
Joline Höstman
Carina Joline Höstman (født 24. september 1988 i Sjövik) er en svensk svømmer, som spesialiserer seg i disiplinen brystsvømming.
Höstman har ingen større internasjonale resultater, og fikk sin olympiske debut da hun representerte Sverige under Sommer-OL 2008. Her ble hun nummer 9 i 100 meter bryst og nummer 7 i semifinalen i 200 meter bryst. I tillegg til å være utøver i OL, har han også deltatt i en rekke EM og VM og har to bronser og ett sølv fra EM i svømming.
Krzysztof Zwarycz
Krzysztof Zwarycz (født 13. desember 1990) er en polsk vektløfter som konkurrerer i -77 kg. Han representerte landet sitt under Sommer-OL 2012 i London, der han kom på 7.-plass.
Amphicerus
Amphicerus er en slekt av hettebiller som borer i ved eller tørre matvarer.
Utseende
Små, avlange, sylindriske, brunlige hettebiller. Pronotum er høyt hvelvet og ligger som en hette over hodet.
Levevis
Larvene utvikler seg i død ved, helst tømmer av eik og andre løvtrær, men de er også funnet i furu og bambus. De voksne er mest nattaktive men svermer enkelte ganger tallrikt i solskinn.
Utbredelse
Artene er utbredt i Amerika, Sør-Europa, Asia og Polynesia.
Li Wei (svømmer)
Li Wei (født 9. mars 1979) er en kinesisk tidligere svømmer. Hun representerte landet sitt i Sommer-OL 2000 i Sydney, der hun ble slått ut i forsøksheatet på 100 meter bryst.
Hun satte verdensrekord på 50 meter bryst på kortbane med tiden 30,56 i Shanghai 3. desember 2001.
Ringo Starr & His All-Starr Band
Ringo Starr & His All-Starr Band er en supergruppe som fremfører konserter og fra tid til annen gir ut konsertalbum. De ledes av Ringo Starr, som er det eneste faste medlemmet fra starten i 1989 og i de 12 (per 2017) forskjellige utgavene.
Første utgave av All-Starr Band besto av Rick Danko og Levon Helm fra The Band, Nils Lofgren og Clarence Clemons fra The E Street Band, Dr. John, Billy Preston, Joe Walsh og Jim Keltner. Sangene som fremføres er typisk en blanding av Starrs solokarriere, hans sanger fra The Beatles og de enkelte medlemmenes hits. Bandet har ikke gitt ut ny musikk på album.
Utvalget har variert siden, men det er et minimumskrav at man har gitt ut tre hitsanger - og at man kan spille de andres sanger.
Felix Ekpo
Felix Ekpo (født 10. mai 1981) er en nigeriansk vektløfter som konkurrerer i -77 kg. Han representerte landet sitt under Sommer-OL 2012 i London, der han kom på 8.-plass.
Football League 3. divisjon 1970–1971
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Bosnia-Hercegovinas ambassade i Oslo
Bosnia-Hercegovias ambassade i Oslo er Bosnia-Hercegovinas diplomatiske representasjon i Norge, i Drammensveien 105. Før 1. november 2012 holdt ambassaden til i Bygdøy allé 10. Ambassadør fra 10. februar 2022 er Bakir Sadović.
Ambassaden holder til i en nybarokk villa som ble oppført i for grosserer Chr. Strøm ved arkitekt Erik Glosimodt. Det ble gjort enkelte endringer i 1946 ved Helge Thams. Villaen var i sin tid Jugoslavias ambassade og senere Serbias, men er så overført til Bosnia-Hercegovina.
Greatest Hits (Kylie Minogue)
Greatest Hits er et samlealbum av den australske sangeren Kylie Minogue, utgitt i 1992. Den inneholder 19 singler fra hennes album Kylie, Enjoy Yourself, Rhythm of Love og Let's Get to It, samt tre sanger spilt inn spesielt for dette albumet. Albumet ble stort sett skrevet og produsert av Stock Aitken Waterman, og denne utgivelsen markerte slutten på Minogues samarbeide med ham.
Albuminformasjon
Greatest Hits nådde førsteplass på den britiske albumlistene, og ble Minogues tredje førsteplass-album i Storbritannia. Det ble senere sertifisert platina for 300 000 eksemplarer. Albumet var også vellykket i Australia, og nådde toppen på nummer tre. Det ble senere sertifisert dobbel platina for salg på 140 000 eksemplarer av Australian Recording Industry Association.
Albumet ble gjenutgitt den 18. november 2002 med helt nytt cover og en bonus-CD med remixer. I forhold til den opprinnelige platen ble sporrekkefølgen noe endret.
Paul Brand
Paul Brand (født 16. november 1941 i Solothurn i Sveits) er en maler, grafiker og billedhugger. Han er også professor ved NTNU. Brand kom til Norge i 1964 og er å anse som en norsk kunstner. Han har utdannelse innen visuell kommunikasjon fra hjemlandet, og var ferdig utdannet i 1963. Hans første jobber var i reklamebyråer.
Brands gjennombrudd som kunstner kom i 1969 med aluminiumsskulpturen «Vekst». Den var oppsatt i 1969 utenfor «Ind-Eks huset.» men ble etter kort tid flyttet til gamle Hydro Aluminium, i sentrum av Holmestrand. Han har også undervist ved Statens kunstakademi. Brand har hatt mange separatutstillinger, både i inn- og utland
Andreas Bugge
Andreas Fredrik Bugge (født 24. januar 1859, død 16. desember 1945) var en norsk arkitekt og professor i bygningslære.
Etter praktisk utdannelse som murer og arkitektstudier i Berlin virket Bugge 1884–95 som praktiserende arkitekt i Berlin, Larvik, Skien og Sundsvall. I sistnevnte by oppførte han en rekke hus etter ødeleggende brann. Fra 1895 var han byggeleder ved flere store byggeprosjekter i Norge, blant annet ved oppførelsen av Rønvik Asyl i Bodø, Norges Banks nybygg i Kristiania og Norges tekniske høgskole i Trondheim. Da høyskolen åpnet i 1910, ble Bugge professor i bygningslære og var det til 1929. I professorvirket drev Bugge banebrytende forskning på bygningsmaterialer, særlig med hensyn til temperaturisolerende og fuktabsorberende egenskaper. Resultater av disse arbeidene ble utgitt i bokform.
I Trondheim bidro Bugge ved ombyggingen av Rotvold Asyl i 1920-årene. I likhet med mange arkitekter tegnet han sin egen bolig, og han tegnet bolig og atelier for billedhuggeren Nic Schiøll. For øvrig tegnet han i perioden 1915–1932 en rekke villaer i Trondheim, særlig på Singsaker, så som Tidemands gate 11, 15, 17, 22, 24 og 25 og Nedre allé 18.
Bugge arbeidet også med kirker. Fra 1903 overtok han som utførende arkitekt for Øvre Vang kirke ved Johan Meyers sykdomsforfall, og han omarbeidet i den forbindelse Meyers tegninger. (Waldemar Hansteen overtok prosjektet da Bugge flyttet til Trondheim i 1905.) I 1937 arbeidet han med undersøkelse av Holtålen stavkirke.
Montague (Texas)
Montague er administrativt sete i Montague County i Texas. Byen har fått sitt navn etter delstatspolitikeren Daniel Montague. Etter 2010 års folketelling hadde da Montague 304 innbyggere.
Andrés Mata
Andrés Mata (født 11. november 1992) er en spansk vektløfter som konkurrerer i -77 kg. Han representerte landet sitt under Sommer-OL 2012 i London, der han kom på 6.-plass.
Under Sommer-OL 2020 i Tokyo som ble arrangert i 2021, ble han nummer 8.
Stalins kyr
Stalins kyr (svensk: Stalins kossor, finsk: Stalinin lehmät) er debutromanen fra den finske forfatteren Sofi Oksanen fra 2003. Det ble oversatt til svensk i 2007 av Janina Orlov og til norsk 2009 av Morten Abildsnes.
Handling
I boken følges tre kvinner: Sofia, Katariina og Anna – mormor, mor og datter. Den unge Anna vokser opp i det sentrale Finland og lærer tidlig var moren å benekte sin estiske bakgrunn, da den ressurssterke moren Katariina vil skjerme datteren mot prostitusjonsstempelet estiske kvinner har fått i Finland.
Familiens estiske fortellinger lever videre, og handler om brutalitet, svik, nød under andre verdenskrig, Sibirs fangeleire og sovjettidens varemangel og overvåkningssamfunn, I tillegg tematiserer Oksanen også spiseforstyrrelse og skjønnhetsdyrkelse blant unge jenter. I all hemmelighet utvikler Anna en ytterliggående spiseforstyrrelse, samtidig som hun tror hun har full kontroll.
Bullpup
Bullpup er en betegnelse på våpen hvis magasin og lademekanisme på et skytevåpen ligger bak avtrekkermekanismen.
Oppbygning
Bullpup-konfigurasjonen gjør at løpet blir lengre på våpenet i forhold til konvensjonell oppbygning. En kan dermed ha et våpen i Bullpup-konfigurasjon med samme lengde som et tradisjonelt våpen, men med et lengre løp. Det gir samme ballistiske egenskaper som lengre våpen, men lettere behandling av våpenet og lavere vekt. Sammenlignet med våpen av samme lengde får det da bedre ballistikk på grunn av høyere munningsenergi, som gir blant annet lengre rekkevidde. Noen bullpuper er kjent for dårlig avtrekk ettersom det kan være utfordrende å designe et godt avtrekk med den lange tilkoblingsstangen.
Navnet
Navnet Bullpup kommer fra «Puppy of a Bulldog» (valpen til en Bulldog), hvor betydningen hentyder til: «liten men kraftig».
Moderne våpen
I nyere tid har flere våpenprodusenter laget våpen i bullpup-konfigurasjon, blant andre:
Evorinea
Evorinea er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull.
Levevis
Klannerne lever av dødt dyrisk materiale og kan klare seg med svært lite fuktighet, slik at de kan spise tørrfisk, nålede tørre insekter, lær og andre tørre materialer. Ute i naturen lever de av kadavere, matrester i fuglereir, insektrester i vepse- og humlebol og lignende. De nyklekte larvene er svært aktive og kan komme seg inn gjennom ganske små åpninger.
Utbredelse
Slekten er utbredt i den Gamle verden.
Georgernes Verft
Georgernes Verft var et skipsverft i Bergen, grunnlagt i 1784 av Jørgen Georg Brunchorst og Georg Ferdinand Vedeler, i strøket som i dag heter Verftet ved Puddefjorden nedenfor Fredriksberg fort i 1784. Verftet ble senere kalt Dekkedokken (i dagligtale Dikkedokken).
Verftet ligger i dag i blindgaten vest for Verftstrappen og huser i dag Kulturhuset USF.
Navnet Dekkedokken kommer fra skipsbyggmesteren Annanias Dekke som drev Georgernes Verft i 40 år. Det var på den tiden et av de største skipsverftene i landet med rundt 300 ansatte. Her ble det bygget skonnerter, brigger og barkskip, i tillegg til dampskip av tre. Overgangen til dampskip i 1870-årene førte likevel til nedgang i virksomheten. Dekkedokken avledes av en tørrdokk som ble oppført 1871 i samarbeid med Bergens Dokkompagni. Dokken ble utvidet flere ganger og leid ut til andre verft og verksteder. Enken og sønnen drev verftet videre etter at Dekke døde.
Verftet ble avviklet i 1909.
Miami (Texas)
Miami er administrativt sete i Roberts County i Texas, USA. Etter 2010 års folketelling hadde Miami da 597 innbyggere. Byen ble planlagt i 1887 av B.H. Eldridge.
Chatuphum Chinnawong
Chatuphum Chinnawong (født 19. juli 1993) er en thailandsk vektløfter som konkurrerer i -77 kg. Han representerte landet sitt under Sommer-OL 2012 i London, der han kom på 4.-plass.
Perryton (Texas)
Perryton er administrativt sete i Ochiltree County i Texas. Etter 2010 års folketelling hadde da Perryton 8 802 innbyggere.
Lierevja
Lierevja er en fjordlignende utbuktning på tvers av elven Glomma like ovenfor Solbergfoss kraftverk, hvis oppdemning av elven er grunnen til at Lierevja og Tonnerudvika på motsatt bredd eksistererer. Lierevja strekker seg omkring 2 km sydøstover fra Glomma til utløpet av flere bekker som kommer fra områder rundt Hellerengen i Askim, Østfold.
Oss banditter imellom
Oss banditter imellom, (originaltittel: The Gay Desperado) er en amerikansk komedie fra 1936 regissert av Rouben Mamoulian, og med Ida Lupino, Leo Carrillo, og Nino Martini i hovedrollene.
Cephalotoma
Cephalotoma er en slekt av splintvedbiller som borer i ved.
Utseende
Små, smale, rødlige biller. Kroppen er nokså sylindrisk. Antennene er svakt klubbeformede. Oversiden er tett og fint punktert. Hodet er bredt med utstående fasettøyne, pronotum firkantet, dekkvingene jevnbrede.
Levevis
Splintvedbillene kan leve i ganske tørr og hard ved, for eksempel i møbler og parkett. I naturen lever de i døde greiner, kvister og trestammer, men de kan også utvikle seg innendørs. Noen arter har blitt spredt over hele verden med treverk, og det er ikke uvanlig at eksotiske arter klekkes fra importerte møbler eller tømmer. Mikroorganismer hjelper billene å fordøye veden. Disse billene etterlater seg et karakteristisk, fint boremel (pulveraktig).
Utbredelse
Artene er kjent fra Vietnam, Indonesia og Ny-Guinea, også innført til Frankrike.
Back Off Boogaloo
«Back Off Boogaloo» er Ringo Starrs tredje single, og den andre vellykkede, siden oppbruddet med The Beatles. Starr var inspirert av glamrockeren Marc Bolan, som ofte brukte uttrykket «Boogaloo». Starr ga senere ut en annen versjon med mer soul og med Beatles-tekster i 1981 til plata ''Stop and Smell the Roses.
Sangen er tillagt å være et spark mot Paul McCartney - som skulle ha brukt kallenavnet «Boogaloo», hans bruk av narkotika og hans kommentarer mot de andre Beatles-medlemmene. Imidlertid har Starr selv sagt at det var fra Marc Bolan som sto bak ordet, og at det var slik det ble til. I tillegg har McCartney selv omtalt sangen som en av hans favorittsanger av Starr.
Solidarity Forever
«Solidarity Forever», skrevet av Ralph Chaplin i 1915, er kanskje den mest berømte fagforeningssang/salme. Den synges til melodien av «John Brown ' s Body» og «Battle Hymn of the Republic». Selv om den var skrevet som en sang for Industrial Workers of the World (IWW), har andre organisasjoner, slike som AFL-CIO, akseptert sangen som sin egen.
Den kan også ha inspirert til en salme for den den kooperative bevegelse. «Battle Hymn of Cooperation», synges  til den samme melodien.
Sammendrag
Fortalen oppfordrer arbeidere til å dane en organisasjon av «alle medlemmer i en hvilken som helst industri, eller i alle bransjer» Selv om det høres mye som den industrielle unionism utviklet av Kongressen av Industrielle Organisasjoner, IWW ville motsette John L. Lewis' kampanje for å splitte fra American Federation of Labor og organisere industrielle organisasjoner i 1930-årene. Fortalen forklarer, "i Stedet for den konservative motto 'En rimelig dagslønn for en god dags arbeid, at" vi må dedisere på vår banner den revolusjonerende leveregel, 'Avskaffelse av lønnssystem.'" Den IWW omfavnet syndikalisme, og i motsetning deltakelse i valg og politikk: "ved å organisere industrielt vi danner strukturen i det nye samfunnet innen skallet av det gamle".
Nederlands vannforsvarslinjer
Nederlands vannforsvarslinjer, tidligere Amsterdams forsvarslinjer, er et verdensarvsted i Nederland bestående av forsvarsanlegg som utnytter vann til forsvarsformål. Forsvarslinjen rundt Amsterdam, oppført som verdensarv i 1996, ble anlagt mellom 1883 og 1920 og var basert på prinsippet om å kontrollere vannet til forsvarsformål gjennom en forsvarslinje av 45 fort, kanaler, sluser og med muligheten for å oversvømme områder for å forhindre framrykking. Grensene for verdensarvstedet ble revidert i 2021 og oppføringsnavnet ble samtidig endret. Verdensarvområdet ble utvidet med den nye nederlandske vannforsvarslinjen og det ble gjort mindre justeringer i form av tillegg og reduksjoner.
Amsterdams forsvarslinje (nederlandsk: Stelling van Amsterdam) er en 135 km lang ring av festningsverk rundt Amsterdam. Det består av 42 fort som ligger mellom 10 og 15 kilometer fra sentrum, samt lavland som enkelt kan oversvømmes i krigstid. Oversvømmingen ble beregnet for å gi en dybde på omtrent 30 cm, ikke nok for å kunne bruke båter. Alle bygninger innen 1 km fra forsvarslinjen måtte være bygget av tre, slik at de kunne brennes og hinderet fjernes.
Amsterdams forsvarslinje ble konstruert mellom 1880 og 1920. Oppfinnelsen av flymaskiner og stridsvogner gjorde fortene foreldet i det øyeblikket de stod ferdige. Mange av fortene er nå under kontroll av byråd og naturavdelingen, og kan besøkes.
Funksjon
Amsterdams forsvarslinje var primært en defensiv «vannlinje» (nederlandsk: waterlinie). I tilfelle fiendtlig angrep, ville store trakter med land rundt Amsterdam blitt oversvømmet med vann, noe som ville hindre fiendens fremrykking. Amsterdam ville fungere som en nasjonal réduit, som Nederlands siste skanse. Fortene ble bygget på steder hvor veier, jernbane og diker krysset gjennom vannlinjen. På slike steder ville en eventuell fiende ikke bli hindret av den planlagte oversvømmingen, og derfor var fortene tenkt brukt for å beskyte fienden.
Konstruksjon
Loven for bygging av Amsterdams forsvarslinje ble vedtatt i 1874. Under forberedelsene før bygging, ble det klart at designet var allerede foreldet på grunn av moderne tekniske fremskritt. Oppfinnelsen av brisantgranater (som ville eksplodere i det de traff målet) nødvendiggjorde en endring fra mur- til betongfort. Men nederlenderne hadde ennå ikke den nødvendige erfaringen i bruk og bygging av betong. Derfor ble omfattende tester utført, der betong ble bombardert med det tyngste artilleri tilgjengelig på den tiden. Ytterligere forsinkelser skyldtes at sanden i fundamentene måtte sette seg over flere år før fortene kunne bygges på dem. Ikke før 1897 kunne selve byggingen begynne.
Tjeneste
Amsterdam forsvarslinje har aldri deltatt i strid og bruken av fly gjorde den utdatert etter den første verdenskrig. Det var dog vedlikeholdt og var i tjeneste til det ble utrangert i 1963.
I 1996 ble hele Stelling van Amsterdam utpekt som en av UNESCOs verdensarvsteder.
Para-VM på ski 2017
Øvelser
Det konkurreres i langrenn og skiskyting:
Skiskyting sprint:
Skiskyting individuelt:
Langrenn sprint:
Langrenn mellomdistanse:
Langrenn stafett:
Menn, stående
Resultater:
Menn, synshemmede
Resultater:
Kvinner, stående
Resultater:
Kvinner, sittende
Resultater:
Kvinner, synshemmede
Resultater:
Menn, sittende
Resultater: Utøvere på plassene 7 til 12 ble slått ut i semifinalene.
Menn, stående
Resultater: Utøvere på plassene 7 til 12 ble slått ut i semifinalene.
Menn, synshemmede
Resultater: Utøvere på plassene 5 til 8 ble slått ut i semifinalene.
Kvinner, stående
Resultater: Utøvere på plassene 7 til 8 ble slått ut i semifinalene.
Kvinner, sittende
Resultater: Utøvere på plassene 7 til 12 ble slått ut i semifinalene.
Kvinner, synshemmede
Resultater: Utøvere på plassene 5 til 6 ble slått ut i semifinalene, Zhu ble slått ut i kvalifiseringen.
Menn, sittende
Resultater:
Kvinner, synshemmede
Resultater: DNF: Zhu Daqing (Kina), Clara Klug (Tyskland) og Olga Prylutska (Ukraina).
Resultater: DNF: Zhu Daqing (Kina).
Mix
Resultater:
Misgurnus
Én art, dynnsmerling, finnes i Europa. De andre seks artene er utbredt i Øst-Asia fra Amur og Sakhalin i nord til det nordlige Vietnam i sør.
Fotball under Sommer-OL 2020 – Menn
Mennenes fotballturnering under Sommer-OL 2020 ble avholdt fra 22. juli til 8. august 2021 i Japan. Brasil vant olympisk gull.
1. divisjon i ishockey-VM 2011 for menn
Ishockey VM-2011 (divisjon I) er en årlig turnering under Ishockey-VM som ble avholdt av IIHF mellom den 17. og den 23. april 2011. Deltakerne ble delt i 2 grupper. Gruppe A ble spilt i Budapest i Ungarn og gruppe B ble spilt i Kyiv i Ukraina.
Gruppe A
(Japan har trukket seg fra 2011-VM)
Tabell
hadde trukket seg, og IIHF bestemte at laget som ender på 5.-plass i gruppen rykker ned til divisjon II. Japan vil få kvalifiseringspoeng tilsvarende som om de ble nummer 6 men laget vil fremdeles være kvalifisert for å spille i divisjon I neste år.
Fotball under Sommer-OL 2020 – Menn
Alle fotballforbund som er tilsluttet FIFA kunne stille med deltakerlag til kvalifisering i turneringen. Herrelagene var begrenset til spillere under 24 år (U-24, født på eller etter 1. januar 1997), men kunne i tillegg stille med inntil tre spillere over 24 år. Vanligvis er det begrenset til spillere under 23 år, men på grunn av at Sommer-OL 2020 var utsatt ett år, bestemte FIFA å holde seg til begrensingen til spillere født på eller etter 1. januar 1997. For kvinnelagene var det ingen aldersbegrensning.
Rhizoperthodes
Rhizoperthodes er en slekt av hettebiller. Den omfatter bare én kjent art.
Utbredelse
Arten er utbredt i Sørøst-Asia (Malaysia).
Min lille kjæreste
Min lille kjæreste (originaltittel: My Best Girl) er en amerikansk stumfilm fra 1927 regissert av Sam Taylor og med Mary Pickford i hovedrollen.
Risål
Risål (Monopterus albus) er en ferskvannsfisk. Det er vidt utbredt i India, og forekommer i hele Sørøstasia, Kina, Japan og sør til Indonesia. Den holder til i slambunner i rolige elveleier, kanaler, diker, oversvømte rismarker og i elvemunninger. Selv om den er ferskvannsfisk fra varmere temperatursoner, har den en betydelig toleranse. Den kan tåle kaldt vann — godt under 0 °C - og mange oksygennivåer. Den kan også oppta luft utenfor vann. Faktorer som vanligvis hindrer fiskers utbredelse, knyttet til temperatur, oksygen og salinitet, er ikke store hindre for risålens overlevelse.
Risålen er en matfisk som fanges i stor utstrekning. Etter fangsten overlever den så lenge skinnet er fuktig. I Kina, der den kalles 黃鱔 Huángshàn, og i andre land, drives det noen steder oppdrett av den, og den høstes/fanges i polykulturelt utnyttede rismarker.
Kniplia Pukkverk
Kniplia Pukkverk er et musikkalbum med Jan Sjølie, Ingar Helgesen, Vidar Gunhildrud og Stein Ove Berg under navnet Kniplia Pukkverk, utgitt i 1975.
Kurukshetrakrigen
Kurukshetrakrigen (devanagari: कुरुक्षेत्र युद्ध) var trolig en konflikt mellom to grupper tilhørende den indoariske stammen Kuru, Kauravaene og Pandavaene, som dannet bakgrunnen for en gammel sanskrittekst kalt Jaya og deretter det episke diktet Mahābhārata.
Beretningen beskriver enkeltkamper hos helter fra begge sider, dødsfall på slagmarken av enkelte prominente personer, militære formasjoner hos begge hæravdelingene dag for dag, diplomatiske forsøk, møter og diskusjoner mellom heltene og kommandørene før striden begynner, også dag for dag, og de våpen som er benyttet. Selve krigen omtales i kapitlene (parvas) 6 til 10.
Kurukshetrakrigen er blitt tidfestet til tidsrom som varierer fra 6000 f.Kr. til 500 f.Kr. basert på astronomisk og litterær informasjon i Mahābhārata. Beretningen om Kurukshetrakrigen ligger også muligens til grunn for krigen mellom de ti konger som omtales i Rigveda.
Johann Jakob Schütz
Johann Jakob Schütz (født	7. september 1640, død 22. mars 1690) var en tysk advokat, riksråd, forfatter og salmedikter. Han skal ha vært en svært lærd mann, og var aktiv i de tidlige pietistiske vekkelsesbevegelsene. På grunn av dette forlot han den lutherske kirken mot slutten av livet, og skal ha blitt nektet kirkelig begravelse.
Han gav ut Christliches Gedenckbüchlein, zu Beförderung eines anfangenden neuen Lebens (1675) og Christliche Lebensregeln (1677) og er representert med en salme i Norsk Salmebok.
Navasota (elv)
Navasota River er en elv i Texas, med en total lengde på ca 200 km. Den har sine kilder nordøst for Mount Calm og flyter mot sørvest. Den er sideelv til Brazos. Den flyter inn i den der countyene Brazos, Grimes og Washington tilstøter hverandre.
Navasotas strender var rike på arkeologiske funn fra den tidlige europeiske immigrasjonens tid da en av immigrantenes tidligste hovedleder gikk langs elven.
Copa América 1959 I
Copa América 1959 I eller Campeonato Sudamericano de Fútbol 1959 I (portugisisk: Campeonato Sul-Americano de Futebol de 1959 I) var den 26. utgaven av Copa América, det søramerikanske mesterskapet i fotball. Det blei organisert av CONMEBOL og arrangert i Buenos Aires, Argentina, fra 7. mars til 4. april 1959.
Kunstig skalleforming
Kunstig skalleforming, også omtalt som skalledeformasjon, kraniedeformering og liknende, er en varig og villet deformering av hodeskaller hos levende mennesker. Slik kroppsmodifikasjon har forekommet i ulike kulturer, blant annet i sentrale deler av Afrika, i Nord- og Sør-Amerika, Europa, Midtøsten og India.
Ved hjelp av fastbundne klemmebord, reiving med stramme hodebandasjer og andre metoder har en forlenget og forflatet de plastiske kraniene hos spedbarn, eller formet dem i kjeglefasong. Asymmetriske deformasjoner kan også ha oppstått naturlig hos omreisende nomadefolk som har båret nyfødte fastbundet med hodet stramt festet over lang tid.
Bakgrunn og utbredelse
Skalleplatene hos nyfødte har stort mellomrom med mykt bindevev, såkalte fontaneller, for at det store hodet skal kunne lirke seg gjennom morens bekken under fødselen. Denne formbarheten holder seg de første levemånedene, og skalleforming har derfor vanligvis blitt utført på barn fra de er omkring én måned gamle og et halvt år framover. Det skal ikke være meldt om tydelige tegn på at inngrepene har svekket den mentale kapasiteten, og det er uvisst om kraniedeformitetene har påvirket hjernefunksjonene hos friske personer.
Det eldste kjente eksempelet på kunstig skalleforming er fra en neandertaler fra omkring 43 000 fvt. som er funnet i Shanidar-hula i Irak. Den første skriftlige omtalen finnes hos grekeren Hippokrates som omkring 400 fvt. beskriver macrocephali, «lang- eller storskaller» oppkalt etter praksisen med skalleforming. Kranieforming har ellers forekommet blant annet hos kongelige og prester i det gamle Egypt, hos indianere i nazca-, inka- og maya-kulturene, hos stammefolk i Kongo og Sentral-Afrika, i sørøstre deler av Europa i folkevandringstiden og blant enkelte landsbyboere i Frankrike på 1800-tallet.
Hodeforming har vært en markering av sosial status og gruppetilhørighet og et skjønnhetsideal; i kulturer der en har båret vannkrukker på hodet, kan svulmende bakhoder og spisse, kjegleformede isser ha vist at personene kun hadde hodet til pynt.
Forbigående misforming av kranier kan også forekomme i forbindelse med selve fødselen, for eksempel etter bruk av fødselstang. Vedvarende kraniedeformiteter kan oppstå som følge av hydrokefali («vannhode»), mikrokefali (microcephali), oksykefali («tårnkranium») og annet.
Passacaglia c-moll (Bach)
Passacaglia c-Moll (eller Passacaglia og fuge i c-moll, BWV 582) er et orgel verk av Johann Sebastian Bach.
Verket består av satser, først den egentlige passacagliaen som sømløst går over i en avsluttende fuge. Selv om dette sannsynligvis er et ganske tidlig verk, er det samtidig et av Bachs viktigste og mest kjente, og komposisjonen fikk en avgjørende innflytelse på utformingen på 1800- og 1900-tallets passacagliaer.
Generelt
Det autografe manuskriptet regnes som tapt og i likhet med mange av Bach og hans samtidiges verk er det bare bevart gjennom avskrifter. Sannsynligvis var det opprinnelig notert i orgeltabulatur. Det er usikkert når verket ble til, men kildene kan tyde på en gang mellom 1706 og 1713, muligens fra tiden i Arnstadt, dvs. kort tid etter at Bach returnerte fra Lübeck der han sannsynligvis lærte lignende verk av Dietrich Buxtehude å kjenne.
Den første halvdelen av ostinatotemaet som verket er basert på, stammer fra et kort stykke av den franske komponisten André Raison, Christe: Trio en passacaille fra orgelmessen Messe du deuxieme ton i Premier livre d'orgue. Den andre halvdelen av ostinatoen ligner basslinjen i Christe: Trio en chaconne fra Messe du sixieme ton fra samme bok:
Ved siden av innflytelsen fra Raisons franske verk finnes det også klare forbindelser til den nordtyske orgeltradisjonens ostinatoverk, spesielt Buxtehudes Chiaccona i c-moll (BuxWV 159), Chiaccona i e-moll (BuxWV 160) og Passacaglia i d-moll (BuxWV 161) – og hele strukturen og enkelte av variasjonene er tydelig påvirket av Pachelbels chaconner. Med dette verket lyktes det Bach på en overbevisende måte å forene den nordtyske og franske tradisjonen.
Passacaglia
En passacaglia går vanligvis i 3/4-takt, og Bachs verk er ikke noe unntak. Med sine åtte takter er ostinatotemaet uvanlig langt, før Bachs tid finnes bare noen verk av Georg Muffat og Henry Purcell med lengre temaer, og Johann Krieger skrev en orgelpassacaglia med et tema av samme lengde. Begynnelsen med temaet som pedalsolo er nokså uvanlig, selv om også denne ideen var benyttet tidligere, for eksempel av Buxtehude.
Verket inneholder tjue variasjoner. Mange har forsøkt å finne en overgripende symmetristruktur uten at man har kommet fram til en entydig overensstemmelse. Særlig Christoph Wolff og Siegfried Vogelsänder har utført viktige analyser. Det blir også framsatt påstander om at det finnes symbolske elementer i strukturen, for eksempel en «korsform».
Passacagliaens intensitet økes fram mot et høydepunkt i variasjon 12, deretter tydeliggjør en pedalpause tre rolige variasjoner som fungerer som et mellomspill før de fem siste variasjonene.
Organisten og musikkviteren Marie-Claire Alain antydet at de 21 gangene temaet blir spilt gjør at verket kan deles i tre grupper á syv gjennomganger hvor hver av gruppene begynner med et koralsitat som blir behandlet på samme måten som i Orgelbüchlein fra samme tid.
Alain viser også til den visuelle likheten mellom passacagliaens 21 variasjoner og fugens 12 temainnsatser.
Fuge
Passacagliaen går sømløst over i den etterfølgende fugen. Her er passacagliaens ostinatotema delt eksakt i to: den første halvdelen brukes som fugetema i samme form som Raisons trio en passacaille i fjerdedels noteverdier, mens den andre opptrer som kontrasubjekt i form av pulserende åttendedeler. Rett etter disse introduseres et andre mottema i sekstendedels noteverdier. Alle tre subjektene har hver sin distinkte rytmiske egenart i henholdsvis fjerdedels, åttendedels og sekstendedels noteverdier, og når de opptrer i kombinasjon skjer det ikke mer en én gang i noen av de mulige stemmekombinasjonene. Det ekstremt regulære skjemaet skaper en perfekt permutasjonsfugeeksposisjon, sannsynligvis etter modell av Johann Adam Reincken.